CELEX: 32005D0622
Language: el
Date: 2005-08-05 00:00:00
Title: 2005/622/EK: Απόφαση της Επιτροπής, της 5ης Αυγούστου 2005, για την αποδοχή αναλήψεων υποχρεώσεων που παρέχονται σε σχέση με τη διαδικασία αντιντάμπινγκ όσον αφορά τις εισαγωγές πλατέων προϊόντων έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές, καταγωγής Ηνωμένων Πολιτειών της Αμερικής και Ρωσίας

27.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 223/42
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ,
   της 5ης Αυγούστου 2005,
   για την αποδοχή αναλήψεων υποχρεώσεων που παρέχονται σε σχέση με τη διαδικασία αντιντάμπινγκ όσον αφορά τις εισαγωγές πλατέων προϊόντων έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές, καταγωγής Ηνωμένων Πολιτειών της Αμερικής και Ρωσίας
   (2005/622/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (εφεξής καλούμενος «βασικός κανονισμός»), και ιδίως τα άρθρα 8 και 9,
   Κατόπιν διαβουλεύσεων με τη συμβουλευτική επιτροπή,
   Εκτιμώντας τα ακόλουθα:
   Α.   ΔΙΑΔΙΚΑΣΙΑ
   
               (1)
            
            
               Στις 28 Μαΐου 2004, η Επιτροπή ανήγγειλε με σχετική ανακοίνωση («ανακοίνωση για την έναρξη»), που δημοσιεύτηκε στην Επίσημη Εφημερίδα της Ευρωπαϊκής Ένωσης
                   (2), την έναρξη διαδικασίας αντιντάμπινγκ όσον αφορά τις εισαγωγές πλατέων προϊόντων έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές, καταγωγής Ηνωμένων Πολιτειών της Αμερικής («ΗΠΑ») και Ρωσίας, καθώς και την έναρξη ενδιάμεσης επανεξέτασης του δασμού αντιντάμπινγκ που επιβάλλεται στις εισαγωγές ορισμένων φύλλων (λαμαρινών) με προσανατολισμένους κόκκους για ηλεκτρικές εφαρμογές, με πλάτος που υπερβαίνει τα 500 mm, καταγωγής Ρωσίας.
            
         
               (2)
            
            
               Λόγω του ότι είναι αναγκαίο να εξεταστούν περαιτέρω ορισμένες πτυχές της έρευνας, αλλά και λόγω της σχέσης της τελευταίας με την προαναφερθείσα ενδιάμεση επανεξέταση, αποφασίστηκε να συνεχιστεί η έρευνα χωρίς την επιβολή προσωρινών μέτρων.
            
         
               (3)
            
            
               Κατά συνέπεια, η Επιτροπή συνέχισε την έρευνα για το ντάμπινγκ, τη ζημία και το συμφέρον της Κοινότητας, τα δε οριστικά συμπεράσματα και διαπιστώσεις της έρευνας περιλαμβάνονται στον κανονισμό (ΕΚ) αριθ. 1371/2005 του Συμβουλίου (3) για την επιβολή οριστικών δασμών αντιντάμπινγκ στις εισαγωγές πλατέων προϊόντων έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές, καταγωγής Ηνωμένων Πολιτειών της Αμερικής και Ρωσίας (εφεξής καλούμενος «οριστικός κανονισμός»).
            
         
               (4)
            
            
               Η έρευνα επιβεβαίωσε τα προσωρινά συμπεράσματα σχετικά με την άσκηση ζημιογόνου ντάμπινγκ στις εισαγωγές του υπό εξέταση προϊόντος καταγωγής Ρωσίας και ΗΠΑ.
            
         Β.   ΑΝΑΛΗΨΗ ΥΠΟΧΡΕΩΣΗΣ
   
               (5)
            
            
               Μετά τη δημοσιοποίηση των οριστικών συμπερασμάτων, ένας συνεργαζόμενος παραγωγός-εξαγωγέας της Ρωσίας (Novolipetsk Iron & Steel Corporation) και ένας των ΗΠΑ (AK Steel Corporation) πρότειναν ανάληψη υποχρέωσης όσον αφορά την τιμή, βάσει του άρθρου 8 παράγραφος 1 του βασικού κανονισμού. Σύμφωνα με τη συγκεκριμένη ανάληψη υποχρέωσης, οι εν λόγω παραγωγοί-εξαγωγείς προτείνουν να πωλούν το υπό εξέταση προϊόν τουλάχιστον σε τιμές που επιτρέπουν την εξάλειψη της ζημιογόνου επίδρασης του ντάμπινγκ.
            
         
               (6)
            
            
               Επίσης, οι εταιρείες θα υποβάλλουν τακτικά στην Επιτροπή λεπτομερή στοιχεία σχετικά με τις εξαγωγές τους στην Κοινότητα, γεγονός που σημαίνει ότι η Επιτροπή θα μπορεί να παρακολουθεί αποτελεσματικά τη συγκεκριμένη ανάληψη υποχρέωσης. Επιπλέον, η δομή των πωλήσεων των εν λόγω εταιρειών είναι τέτοια, ώστε η Επιτροπή θεωρεί ότι ο κίνδυνος καταστρατήγησης της ανάληψης υποχρέωσης είναι περιορισμένος.
            
         
               (7)
            
            
               Με βάση τα παραπάνω, η ανάληψη υποχρέωσης θεωρείται αποδεκτή.
            
         
               (8)
            
            
               Για να μπορεί η Επιτροπή να παρακολουθεί αποτελεσματικά την τήρηση της ανάληψης υποχρέωσης από κάθε εταιρεία, όταν υποβάλλεται στις αρμόδιες τελωνειακές αρχές αίτηση για θέση σε ελεύθερη κυκλοφορία, βάσει μιας ανάληψης υποχρέωσης, η απαλλαγή από το δασμό θα εξαρτάται από την προσκόμιση εμπορικού τιμολογίου, το οποίο θα περιλαμβάνει τουλάχιστον τα στοιχεία που απαριθμούνται στο παράρτημα του κανονισμού (ΕΚ) αριθ. 1371/2005. Τα στοιχεία αυτά είναι αναγκαία για να μπορούν οι τελωνειακές αρχές να ελέγχουν, με ικανοποιητική ακρίβεια, κατά πόσον οι αποστολές αντιστοιχούν στα εμπορικά έγγραφα. Σε περίπτωση που δεν προσκομιστεί τέτοιο τιμολόγιο, ή όταν το τιμολόγιο αυτό δεν αντιστοιχεί στο προϊόν που προσκομίζεται στο τελωνείο, τότε καταβάλλεται το ανάλογο ποσό δασμού αντιντάμπινγκ.
            
         
               (9)
            
            
               Σε περίπτωση παραβίασης ή ανάκλησης της ανάληψης υποχρέωσης, ή όταν υπάρχουν υπόνοιες περί παραβίασης, μπορεί να επιβληθεί δασμός αντιντάμπινγκ, δυνάμει του άρθρου 8 παράγραφοι 9 και 10 του βασικού κανονισμού,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Γίνεται αποδεκτή η ανάληψη υποχρέωσης που πρότειναν οι κατωτέρω παραγωγοί, σε σχέση με την παρούσα διαδικασία αντιντάμπινγκ όσον αφορά τις εισαγωγές πλατέων προϊόντων έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές, καταγωγής Ηνωμένων Πολιτειών της Αμερικής και Ρωσίας.
   
               Χώρα
            
            
               Εταιρεία
            
            
               Πρόσθετος κωδικός TARIC
            
         
               Ρωσία
            
            
               Παραγόμενα και πωλούμενα από τη Novolipetsk Iron & Steel Corporation (NLMK) - 2, Metallurgov sq., Lipetsk —
               ή
               Παραγόμενα από τη Novolipetsk Iron & Steel Corporation (NLMK) - 2, Metallurgov sq., Lipetsk — και πωλούμενα από τη Stinol AG - Lugano, Ελβετία, στον πρώτο ανεξάρτητο πελάτη της Κοινότητας, που ενεργεί ως εισαγωγέας
            
            
               A674
            
         
               ΗΠΑ
            
            
               Παραγόμενα από την AK Steel Corporation - 703, Curtis Street, Middletown, Ohio —
               ή
               Παραγόμενα από την AK Steel Corporation - 703, Curtis Street, Middletown, Ohio — και πωλούμενα από την AK Steel BV — Oosterhout, Κάτω Χώρες, στον πρώτο ανεξάρτητο πελάτη της Κοινότητας, που ενεργεί ως εισαγωγέας.
            
            
               A673
            
         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 5 Αυγούστου 2005.
      
         
            Για την Επιτροπή
         
         Peter MANDELSON
         
         
            Μέλος της Επιτροπής
         
      
   
   
      (1)  ΕΕ L 56 της 6.3.1996, σ. 1
      . κανονισμός όπως τροποποιήθηκε τελευταία από τον κανονισμό (EΚ) αριθ. 461/2004 (ΕΕ L 77 της 13.3.2004, σ. 12)
   
      (2)  ΕΕ C 144 της 28.5.2004, σ. 2.
   
      (3)  Βλέπε σελίδα 1 της παρούσας Επίσημης Εφημερίδας.